CELEX: C2004/314/60
Language: fi
Date: 2004-12-18 00:00:00
Title: Asia T-426/04: Tramarin s.n.c:n, Tramarin Andrea ja Sergio, 20.10.2004 Euroopan yhteisöjen komissiota vastaan nostama kanne

18.12.2004   
            
            
               FI
            
            
               Euroopan unionin virallinen lehti
            
            
               C 314/26
            
         Tramarin s.n.c:n, Tramarin Andrea ja Sergio, 20.10.2004 Euroopan yhteisöjen komissiota vastaan nostama kanne
   (Asia T-426/04)
   (2004/C 314/60)
   Oikeudenkäyntikieli: italia
   Tramarin s.n.c, Tramarin Andrea ja Sergio, on nostanut 20.10.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on avvocato Michele Arcangelo Calabrese.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa Euroopan yhteisöjen komission 29.5.2000 päivätyn kirjeen D/53186, S/(00)PI D/672 jäljempänä mainittavin osin
            
         
               —
            
            
               kumoaa komission 12.7.2000 tekemän päätöksen, jolla vastalauseita esittämättä hyväksyttiin valtiontukijärjestelmä nro 715/99 — Italia — Maan heikosti kehittyneille alueille myönnettävä tuotantotuki
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt esillä olevan asian kantaja, joka on sama kuin asiassa T-98/04, S.I.M.S.A ym. vastaan komissio, (1) riitauttaa myös edellä mainitussa asiassa riitautetun valtiontukijärjestelmän nro 715/99 hyväksyvän päätöksen lisäksi päätöksen, joka sen mukaan sisältyi komission 29.5.2000 päivättyyn kirjeeseen, koska siinä on vastattu Italian viranomaisten Brysselissä 16.5.2000 pidetyssä kokouksessa sen yksiköille esittämään ehdotukseen, jolla pyrittiin sisällyttämään Italian lailla nro 488/92 käyttöön otettuun valtiontukijärjestelmään ja sen täytäntöönpanotoimenpiteisiin sellainen siirtymäsäännös, jolla yritettiin estää jatkuvuusongelmat siirryttäessä aiemmasta järjestelmästä uuteen järjestelmään odotettaessa sellaisen yritysryhmän hakemuksia, jotka eivät vielä olleet hakeneet uuden järjestelmän mukaista tukea, mutta olivat jo aloittaneet investointihankkeen toteuttamisen, kehottamalla Italian viranomaisia peruuttamaan tämän ehdotuksen.
   Kantaja vetoaa väitteidensä tueksi seuraaviin rikkomisiin:
   
               —
            
            
               olennaisia menettelymääräyksiä on rikottu, koska EY 88 artiklan toisessa kohdassa määrättyä virallista tutkintamenettelyä ei ole toimitettu
            
         
               —
            
            
               EY:n perustamissopimuksen 93 artiklan soveltamista koskevista yksityiskohtaisista säännöistä 22.3.1999 annetun neuvoston asetuksen (EY) N:o 659/1999 (2) 4 artiklan 4 kohdan, 7 artiklan 5 kohdan ja 26 artiklan 2 ja 3 kohdan rikkominen
            
         
               —
            
            
               valtiontuen saajien turvaksi säädettyjen menettelyllisten takeiden rikkominen.
            
         Kantaja katsoo, että erityisesti kehotus peruuttaa ehdotus tai valtiontukijärjestelmää koskevan ehdotuksen osa, jos se on jäsenvaltion hyväksymä, tuottaa saman oikeudellisen vaikutuksen kuin asetuksen N:o 659/99 7 artiklan 5 kohdassa säädetty kielteinen päätös. Tämä on suuri eroavuus, sillä, kun kielteinen päätös tehdään sellaisen menettelyn päätteeksi, jossa asianomaisten turvaksi säädetyt menettelylliset takeet on otettu huomioon, jäsenvaltion antaman hyväksymisen jälkeen tehdyllä peruuttamiskehotuksella sallitaan se, että komissio tekee vastustamatta jättämistä koskevia päätöksiä, jotka todellisuudessa ovat sisällöltään kielteisiä, vaikka niitä ei ole tehty kieltäville päätöksille säädetyssä muodossa. Tällöin komissiolle annetaan lisäksi mahdollisuus käsitellä näitä kysymyksiä vastustamatta jättämistä koskevia päätöksiä koskevien julkaisusääntöjen mukaisesti. Tällöin riittää niiden julkaiseminen WEB-sivustoilla, vaikka ne pitäisi virallisen tutkimusmenettelyn aloittamispäätöksinä julkaista kokonaisuudessaan EYVL:ssä ja esittää siinä kehotus huomautusten esittämiseen, mistä aiheutuu velvollisuus ottaa nämä huomautukset huomioon ennen perustellun kieltävän päätöksen tekemistä.
   Kantaja väittää, että 12.7.2000 tehty päätös käsittää samat lainvastaisuudet kuin 29.5.2000 päivätty kirjekin, koska se on päätös, jolla tämä kirje kumoamalla käytännössä toteutetaan edellä mainittujen takeiden rikkominen.
   
      (1)  EYVL C 106, 30.4.04, s. 83.
   
      (2)  EYVL L 83, 27.3.1999, s. 1.